Lastarria

Lastarria estas vulkano kiu kuŝas sur la landlimo inter Ĉilio kaj Argentino. Ĝi estas parto de Centra Vulkana Zono, unu el la kvar segmentoj de la vulkana arko de Andoj. Kelkaj vulkanoj estas situaj en tiu ĉeno de vulkanoj, kiu estas formata pere de subdukcio de la Plato Nazca sub la Sudamerika plato.

Lastarria estis formita de du vulkanaj konstruaĵoj kaj unu akcesora lafoflua kampo. Ne estis registrita erupcia aktiveco, sed la vulkano montras fortan fumarolan aktivecon. Ĝi estis konstruita sur la pinto de pli malnovaj vulkanaj rokoj kaj montras kaj andeziton kaj daciton.

Lastarria produktis grandan kuŝejon el terglitoj same kiel el fluejoj de fandita sulfuro. Oni konstatis iompostioman plialtiĝon de la tereno ĉirkaŭ Lastarria kaj pli sude.

Tiu vulkano ricevas sian nomon honore al José Victorino Lastarria (1817-1888), ĉilia politikisto kaj revoluciulo.

 Eksteraj ligiloj 
 AVA Images 
 Global Volcanism Program
 SERNAGEOMIN 

Kategorio:Montoj en Argentino
Kategorio:Montoj en Ĉilio
Kategorio:Vulkanoj en Argentino
Kategorio:Vulkanoj en Ĉilio
Kategorio:Landlimoj